แพทริค ณัฐวรรธ์ ฟิงค์เลอร์

แพทริค ณัฐวรรธ์ ฟิงค์เลอร์ (อังกฤษ: Patrick Nattawat Finkler;  หยิ่น ฮ่าวอวี่; เกิด 20 ตุลาคม พ.ศ. 2546) หรือที่รู้จักในชื่อ แพทริค หยิ่นฮ่าวอวี่ และพ่ายพ่าย เป็นนักแสดงและนักร้องชาวไทย-เยอรมัน เขามีชื่อเสียงจากการรับบทเป็น ธาม ในเรื่อง The Gifted Graduation การเข้าร่วมแข่งขันในรายการ CHUANG 2021 หรือ พรอดิวซ์แคมป์ 2021 และชนะลำดับที่ 9 ได้เดบิวต์ในฐานะสมาชิกของวงอินทูวัน INTO1 ที่ประเทศจีน

ประวัติ และ การศึกษา
แพทริค เกิดเมื่อวันที่ 20 ตุลาคม พ.ศ. 2546 ที่ประเทศเยอรมนี เป็นลูกครึ่ง ไทย-เยอรมัน เป็นบุตรของไรน์โฮลด์ แบนด์ฮาร์ด ฟิงค์เลอร์ และ รสริน ฟิงค์เลอร์ ชาวจังหวัดร้อยเอ็ด แพทริคจบการศึกษาชั้นอนุบาล และ ชั้นประถมศึกษาปีที่ 1-4 จากประเทศเยอรมนี ในเดือน กรกฎาคม ปี พ.ศ. 2557 แพทริคได้ย้ายตามมารดากลับมาที่ประเทศไทย โดยใช้เวลาทั้งหมด 3 เดือน ในการสอบเทียบชั้นประถมศึกษาปีที่ 4 โดยในเดือน ตุลาคม พ.ศ. 2557 แพทริคจึงสามารถเข้าเรียนชั้น ชั้นประถมศึกษาปีที่ 4 ภาคเรียนที่ 2 ที่โรงเรียนอนุบาลร้อยเอ็ด หลักสูตร English Program ได้ โดยจบการศึกษาชั้นประถมศึกษาจากโรงเรียนอนุบาลร้อยเอ็ด และจบศึกษาในระดับมัธยมศึกษาปีที่ 1-3 จาก โรงเรียนร้อยเอ็ดวิทยาลัย หลักสูตร Gifted Program โดยระหว่างเรียนแพทริคมีโอกาสได้เป็นรองประธานชมรม TO BE NUMBER ONE ในการนำเสนอผลงานรอบระดับประเทศ ณ เมืองทองธานี จ.นนทบุรี ทางชมรมได้รับรางวัลรองชนะเลิศอันดับสอง ของประเทศ ประเภทดีเด่น รวมไปถึงคทากร วงโยธวาฑิต ของโรงเรียน และได้เป็นพิธีกรงานต่างๆ ของโรงเรียนอีกเช่นกัน ในระดับมัธยมศึกษาตอนปลาย แพทริคสอบเข้าโรงเรียนเตรียมอุดมศึกษา สาขา ศิลป์-ภาษาเยอรมัน Gifted English โดยเรียนไปเพียง 1 ปีได้ตัดสินใจสอบเทียบ General Educational Development (GED) ซึ่งเป็นการสอบวุฒิการศึกษาเทียบเท่าระดับมัธยมศึกษาตอนปลายของสหรัฐอเมริกา ก่อนจะเดินทางไปประเทศจีนเพื่อเข้าร่วมแข่งขันรายการพรอดิวซ์แคมป์ 2021

ในเดือนเมษายน พ.ศ. 2566 แพทริคสอบผ่านการคัดเลือกเข้าศึกษาในระดับปริญญาตรีของมหาวิทยาลัยชั้นนำด้านการแสดงที่มีชื่อเสียงที่สุดทั้ง 2 แห่งในประเทศจีน ได้แก่ Beijing Film Academy (เป่ยเตี้ยน) และ The Central Academy of Drama (จงซี่) ซึ่งเป็นมหาวิทยาลัยที่มีชื่อเสียงด้านการแสดงและได้รับการยอมรับอย่างมากในประเทศจีน ก่อนหน้านี้แพทริคยังสอบผ่าน HSK5 เป็นการสอบวัดระดับความสามารถด้านภาษาจีนระดับ 5 ถือได้ว่าเป็นการทดสอบทักษะภาษาจีนขั้นสูง และ HSKK การสอบวัดระดับความสามารถภาษาจีนในทักษะด้านการพูดอีกด้วย

อาชีพ 
ในปีพ.ศ. 2559 แพทริคได้รับเลือกให้เข้าร่วมเป็น 1 ในนักแสดงซีรีส์เรื่อง ภูแก้มนนท์ @101 ในบท เกม แต่ภายหลังได้ถอนตัวออกจากซีรีส์ เนื่องจากปัญหาเรื่องเวลา จากการเลื่อนถ่ายทำและการออกเสียงภาษาไทย

แพทริคเข้าสู่วงการบันเทิงด้วยการร่วมประกวดโครงการ "GO ON GIRL & GUY Star Search by Clean & Clear คาแรคเตอร์ไหน หน้าใส ก็เป็นดาว" ปี พ.ศ. 2562 จนได้รับคัดเลือกให้เป็นผู้ชนะการประกวดฝ่ายชาย และมีโอกาสได้ร่วมงานกับทาง GMM TV ในการแสดงซีรีส์ "The Gifted Graduation" เป็นเรื่องแรกในชีวิต รวมถึงร่วมรายการ "Beauty and The Babes SS2" อีกด้วย

ในเวลาต่อมา แพทริคได้เซ็นสัญญาเป็นศิลปินกับบริษัท Insight Entertainment ในชื่อ 尹浩宇 หรือ Yin Haoyu แพทริคเรียนภาษาจีนเป็นเวลา 1 เดือน จากนั้นได้บินไปประเทศจีนในปี พ.ศ. 2564 และได้เข้าร่วมรายการ "พรอดิวซ์แคมป์ 2021" ในรอบคัดเกรดรอบแรก แพทริคได้ทำการแสดงในเพลง “Me and My Broken Heart” ของ “Rixton” ร่วมกับเพื่อนร่วมสังกัดเดียวกัน และได้รับโอกาสจากเมนเทอร์ให้แสดงความสามารถเพิ่มในรอบ Extra Round โดยแพทริคเลือกร้องเพลง "Way Up" ที่แต่งเอง และท่องกลอนจีน โดยได้รับคะแนนรวมอยู่ที่เกรด B ต่อมาในรอบแบทเทิล แพทริคได้รับเลือกจากเติ้ง เชาให้เป็นเด็กฝึกแนะนำ โดยแพทริคเลือกคู่ต่อสู้จากคลาส A เป็น หลี่เจียเฉียง แพทริคเลือกแสดงการร้องในเพลง "Thinking ‘bout You" ที่แต่งเอง แต่เนื่องจากผลโหวตออกมาเสมอกันจึงต้องแข่งเพิ่มอีก 1 อย่าง โดยแพทริคเลือกแสดงการเต้นในเพลง "Like This" ผลการแข่งขันคือแพทริคแพ้การแบทเทิลและตกไปอยู่ที่คลาส F ในการประเมินครั้งที่ 1 แพทริคเลือกแสดงเพลง "Radio" ของ เฮนรี หลิว ร่วมกับเพื่อนๆเด็กฝึกในทีมชื่อ Dream Team โดยจับฉลากคู่ต่อสู้เป็นเพลง "Lover Boy 88" ของ วิภูริศ ศิริทิพย์ ในทีมชื่อ Progressive Boys ผลการแข่งขันคือ Dream Team แพ้และทั้งทีมได้รับการประเมินเป็นเกรด C ในการประเมินเพลงธีมรายการชื่อเพลง "Chuang To-Gather, Go!" แพทริคได้รับเลือกจากเมนเทอร์ให้ได้ขึ้นไปอยู่เกรด A ในตำแหน่ง 11 คนแรกและเป็นครั้งแรกของแพทริคที่ได้เข้าไปอยู่ในตำแหน่งเดบิวท์ ในการประเมินครั้งที่ 2 แพทริคเลือกแสดงคอนเซปการร้องในเพลง "You Better Not Think About Me" ของ ฮีบี้ เถียนฟู่เจิน ร่วมกับเพื่อนๆเด็กฝึกในทีมชื่อ You Have to Remember Us Team ในการประเมินครั้งที่ 3 แพทริคเลือกแสดงเพลง "Jade" ร่วมกับเพื่อนๆเด็กฝึกในทีมโดยมีแขกรับเชิญคือ หลิว เซียหนิง ในรอบสุดท้าย แพทริคเลือกแสดงทีมในเพลง "We Are The Youth, We Are The Future" และเลือกการแสดงเดี่ยวเป็นคอนเซปการเต้นในเพลง "Bad and Boujee" ผลการโหวต แพทริคได้รับอันดับที่ 9 จากการแข่งขัน และได้เดบิวท์เป็นสมาชิกวง "อินทูวัน" INTO1 ทำให้แพทริคโด่งดังเป็นที่รู้จักทั้งในไทยและต่างประเทศ 

ในช่วงที่เป็นสมาชิกวง INTO1 แพทริคได้มีผลงานนิตยสารและรายการวาไรตี้ทางโทรทัศน์และบนแพลทฟอร์มออนไลน์มากมาย โดยในวันที่ 1 มีนาคม 2566 แพทริคได้เดินทางไปร่วมชมแฟชั่นโชว์ Balmain Women's Fall-Winter 2023 ในงาน Paris Fashion Week ในฐานะ Brand Friend ของ Balmain ที่เมืองปารีสประเทศฝรั่งเศส รวมไปถึงได้ร่วมเป็น 1 ในนักแสดงภาพยนตร์เรื่อง Delicious Romance ซึ่งมีกำหนดฉายในโรงภาพยนตร์ในวันที่ 15 เมษายน 2566

แพทริคได้ประกาศจบการศึกษา​จากวง​ INTO1​ และการดูแลภายใต้สังกัด​ Wajijiwa Entertainment ในเวลาเที่ยงคืนของ​วันที่​ 24​ เมษายน​ 2566

ชีวิตส่วนตัว 
แพทริคสามารถพูดได้ 4 ภาษา โดยเขาสามารถพูดภาษาไทย ภาษาเยอรมัน ภาษาอังกฤษ และภาษาจีนได้คล่อง รวมทั้งภาษาญี่ปุ่นระดับพื้นฐานได้ นอกจากนี้เขายังเรียนรู้ที่จะพูดภาษาฝรั่งเศสอีกด้วย แพทริคมีความสามารถด้านการแสดง การร้องเพลง การเต้น การแร็ป แต่งเพลง และเล่นดนตรี เช่น เปียโน คีย์บอร์ด และกีตาร์

ผลงาน

ภาพยนตร์

ซีรีส์

การประกวด

รายการวาไรตี้

เพลง

เครดิตการผลิต

อัลบั้มในฐานะสมาชิก INTO1

ซิงเกิล

คอนเสิร์ต แฟนมีตติ้ง และกิจกรรม

นิตยสาร

การรับรองสินค้า

รางวัลและการเสนอชื่อเข้าชิงรางวัล

อ้างอิง

แหล่งข้อมูลอื่น 
 
 
 
 
 
 

นักร้องชายชาวไทย
ผู้เข้าแข่งขันพรอดิวซ์แคมป์ 2021
ชาวไทยเชื้อสายเยอรมัน
บุคคลจากโรงเรียนอนุบาลร้อยเอ็ด
นักร้องเพลงภาษาจีนชาวไทย